

**Fundur stjórnar Félags háskólakennara 2018/2019, haldinn miðvikudaginn**

**20. mars 2019, í Bændahöllinni, kl. 11:45**

**Fundinn sátu: Michael Dal, Guðmundur Ingi Guðmundsson, Íris Davíðsdóttir, Berglind Eva Benediktsdóttir, Baldvin Zarioh, Helgi Áss Grétarsson og Ármann Höskuldsson. Helga**

**Birna Ingimundardóttir, ritaði fundargerð.**

**Til afgreiðslu:**

1. Fundargerð stjórnarfundar Félags háskólakennara, dags. 11. mars 2019, meðfylgjandi. (Útgáfa til birtingar á heimasíðu).

2. Kjaramál:

i. Fundur með FPR og FHA, dags. 15. mars 2019.

ii. Samráðsnefndarfundur Fh og HÍ, 19. mars 2019.

iii. Viðræður innan BHM vegna hugsanlegs samstarfs um tiltekin atriði.

iv. Kröfugerð.

3. Aðalfundur Félags háskólakennara: Fundarsalur í Norræna húsinu er klár þann 16. maí 2019, kl. 15 – 17.

4. Ævigjald í OBHM. Fyrirspurn frá félagsmanni um endurgreiðslu ævigjalds í Orlofssjóði BHM, dags. 14. febrúar sl, Frestað frá síðasta fundi.

5. Norrænn fundur 3. – 5. júní 2019, haldinn í Malmö í Svíþjóð, meðfylgjandi.

6. Viðtal við Michael í Morgunblaðinu dags. 19. febrúar 2019, meðfylgjandi.

**1. Fundargerð stjórnarfundar Félags háskólakennara dags. 11. mars 2019**

Samþykkt og til birtingar á heimasíðu.

**2. Kjaramál**

Michael sagði frá formlegum fundi sem félagið óskaði eftir með fulltrúum FPR og FHA, til að ræða hugsanlegt samstarf í komandi kjarasamningsviðræðum um tiltekin atriði s.s. nýja nálgun á launasetningu akademískra starfsmanna og önnur sameiginleg málefni. Umræður á fundinum voru jákvæðar en frekari samvinna var ekki ákveðin.

Michael sagði einnig frá fundi í samráðsnefnd Fh og HÍ þar sem kynnt var niðurstaða fundarins með FHA og FPR, um breytta launasetningu akademískra. HÍ styður félagið í viðræðum þess um málið við SNR. Fulltrúar HÍ vörpuðu upp ýmsum launatölum milli hópa og starfa, fyrir árið 2018.

Michael lagði til að félagið myndi óska eftir fyrsta fundi með SNR í vikunni, til að kynna áherslur sínar í komandi kjarasamningsviðræðum.

Málið rætt í stjórn og menn sammála um að ekkert væri því til fyrirstöðu að kalla eftir fundi með SNR.

Ármann lagði fram mynd af vísitölu meðallauna félagsins annars vegar og BHM, FPR og FHA hins vegar frá júní 2018, sem unnin var upp úr gagnagrunni BHM. Myndin sýnir að dregið hefur í sundur í meðallaunum Fh annars vegar og hinna félaganna hins vegar, síðustu ár. Málið rætt.

Framkvæmdastjóri sagði frá fundum sem stéttarfélögin innan BHM hafa haldið til að ræða hugsanlegt samstarf/samflot um tiltekin atriði í komandi kjarasamningum. Ekkert hefur hins vegar verið ákveðið í þeim efnum.

Málið rætt. Stjórnarmenn sammála um að fylgjast með hvernig málin þróast í viðræðum BHM félaganna og ekkert væri því til fyrirstöðu að fara sameiginlega fram í stærri málum, s.s. vinnutíma, veikindarétti, LÍN og almennum hækkunum, að svo stöddu.

Ákveðið var að formaður upplýsti félagsmenn um gang mála í kjaraviðræðum í tölvupósti. Þá var ákveðið að senda endanlega kröfugerð á stjórnarmenn.

**3. Aðalfundur Félags háskólakennara 16. maí nk. kl. 15:00**

Í ljós hefur komið að Norræna húsið er ekki laust á þessum tíma. Fundurinn verður því haldinn í HT: 101.

**4. Ævigjald í OBHM, frestað frá síðasta fundi**

Málið rætt. Ármann kom með tillögu um að bera málið upp undir „önnur mál“ á aðalfundi félagsins. Helgi Áss tók undir það sjónarmið og lagði til að undir „önnur mál“ verði borin upp tillaga þess efnis að stjórn fái heimild frá aðalfundi til að setja reglur um að félagið greiði ævigjald í OBHM, með ákveðnum skilyrðum.

Tillaga var samþykkt og Helga Áss falið að koma með tillögu að orðalagi til að bera upp á fundinum.

**5. Norrænn fundur í Malmö**

Fyrirkomulag rætt lítillega.

**6. Önnur mál**

Í fundargögnum var ljósritað viðtal sem MBL tók við Michael vegna úttektar Gísla Tryggvasonar um sameiningu akademískra.

Fundi lauk kl. 13:15

Næsti fundur stjórnar 3. apríl 2019.